Paterna amplia l'horari de la biblioteca de la Cova Gran perquè estiga oberta 24 hores durant l'època d'exàmens
19/06/2015

# Paterna amplia l'horari de la biblioteca de la Cova Gran perquè estiga oberta 24 hores durant l'època d'exàmens

[![L'alcalde Juan Antonio Sagredo, junt amb els regidors Paco Dorce i Eva Pérez hui en la biblioteca de la Cova Gran](/images/noticias/2015/06/biblio-24-horas-alcalde.jpg)](/images/noticias/2015/06/biblio-24-horas-alcalde.jpg)

19.06.2015

L'obertura ininterrompuda de la biblioteca de la Cova Gran s'estendrà des del 20 de juny fins al 10 de juliol

*   L'alcalde de Paterna vol adaptar l'obertura de les biblioteques municipals a les necessitats i hàbits d'estudi dels estudiants paterners
*   Sagredo reforçarà este espai públic amb personal municipal i estendrà progressivament esta mesura a la resta de les cinc biblioteques de la Canyada, Campament, Terramelar i la Coma

Amb esta ampliació extraordinària de l'horari d'obertura d'esta biblioteca de referència de Paterna, Juan Antonio Sagredo complix una de les seues històriques reivindicacions, i la de molts veïns, per a atendre les necessitats intensives d'estudi de tots els paterners en època d'exàmens.

Així mateix, ha indicat que, donada la proximitat dels exàmens finals, s'ha optat per començar obrint de manera ininterrompuda esta biblioteca ubicada en el centre del poble alhora que ha avançat que esta mesura s'estendrà progressivament a la resta de biblioteques públiques ubicades en La Canyada, Campament, Terramelar i La Coma.

L'alcalde ha indicat que, per a poder dur a terme esta ampliació d'horari especial, el dit espai cultural s'ha reforçat amb el personal de consergeria necessari per a atendre de manera permanent l'afluència d'usuaris.

"A partir de hui, la Cova Gran estarà oberta tot el dia de manera ininterrompuda per a acollir tots aquells estudiants que precisen fer ús d'ella, siga l'hora que siga, sense necessitat de desplaçar-se a altres municipios", ha indicat Sagredo, que està convençut que este nou horari tindrà una excel·lent acollida entre els jóvens del poble que cursen estudis de grau mitjà, superior i universitari i que cobrirà i fomentarà els seus hàbits d'estudis.

Amb un aforament per a 100 persones, la biblioteca municipal de La Cova Gran compta amb dos sales d'estudi per a adults i una sala d'infantil- juvenil a més d'estar proveïda de Wi-Fi.